1.

Până la data de 30 aprilie a anului N, statele membre raportează variabilele prevăzute la literele (a)-(g), per GAL, în cazul GAL-urilor selectate până la data de 31 decembrie a anului N-1. Datele se referă la situația GAL-ului la momentul selecției și sunt raportate o singură dată. (a) L100: codul de identificare a GAL-ului Acest câmp conține codul unic al fiecărui GAL; (b) L200: numele GAL-ului Acest câmp conține informații privind numele grupului de acțiune locală; (c) L300: codurile localităților Acest câmp conține o listă a codurilor unităților administrative locale aferente localităților din zona GAL-ului. Pot fi selectate mai multe coduri; (d) L400: populația totală Acest câmp conține informații privind populația din zona GAL-ului. Calcularea acestei variabile respectă metoda de calculare a indicatorului de rezultat R.38, „Sfera de cuprindere a inițiativei LEADER”, prevăzut la punctul 8 litera (j) din anexa la Regulamentul de punere în aplicare (UE) 2021/2290; (e) L500: sprijinirea unui GAL prin mai multe fonduri, în temeiul articolului 31 alineatul (3) din Regulamentul (UE) 2021/1060 Acest câmp indică dacă GAL-ul beneficiază de sprijin din alte fonduri decât Fondul european agricol pentru dezvoltare rurală (FEADR). Dacă valoarea L500 este „da”, GAL-ul furnizează următoarele variabile: (i) L501: utilizarea de sprijin din Fondul european de dezvoltare regională (FEDR): dacă GAL-ul primește sprijin în cadrul FEDR; (ii) L502: utilizarea de sprijin din Fondul social european Plus (FSE+): dacă GAL-ul primește sprijin în cadrul FSE+; (iii) L503: utilizarea de sprijin din Fondul european pentru afaceri maritime, pescuit și acvacultură (FEAMPA): dacă GAL-ul primește sprijin în cadrul FEAMPA; (iv) L504: utilizarea altor fonduri structurale și de investiții europene (fonduri ESI) (de exemplu, a Fondului pentru o tranziție justă); (f) L600: numărul total al membrilor GAL-ului Acest câmp conține informații privind numărul total al membrilor GAL-ului, menționați la articolul 31 alineatul (2) litera (b) din Regulamentul (UE) 2021/1060. Statele membre raportează defalcat numărul membrilor GAL-ului, în funcție de tipul organizației, după cum urmează: (i) L601: numărul membrilor GAL-ului care reprezintă administrații publice; (ii) L602: numărul membrilor GAL-ului care reprezintă interese economice locale private (de exemplu, organizații economice, întreprinderi locale etc.); (iii) L603: numărul membrilor GAL-ului care reprezintă interese locale sociale (de exemplu, organizații neguvernamentale, asociații locale etc.); (iv) L604: Numărul membrilor GAL-ului care se încadrează în alte categorii decât cele enumerate la subpunctele (i), (ii) și (iii); (g) L610: numărul total al membrilor GAL-ului care fac parte din organismul decizional al GAL-ului Statele membre raportează defalcat numărul membrilor GAL-ului care fac parte din organismul decizional, în funcție de tipul organizației, după cum urmează: (i) L611: numărul membrilor organismului decizional al GAL-ului care reprezintă administrații publice; (ii) L612: numărul membrilor organismului decizional al GAL-ului care reprezintă interese economice locale private (de exemplu, organizații economice, întreprinderi locale etc.); (iii) L613: numărul membrilor organismului decizional al GAL-ului care reprezintă interese locale sociale (de exemplu, organizații neguvernamentale, asociații locale etc.); (iv) L614: numărul membrilor organismului decizional al GAL-ului care se încadrează în alte categorii decât cele enumerate la subpunctele (i), (ii) și (iii); Sexul membrilor organismului decizional al GAL-ului Statele membre raportează defalcat numărul membrilor organismului decizional al GAL-ului, în funcție de sex (L615-L618); Vârsta membrilor organismului decizional al GAL-ului Statele membre raportează defalcat numărul membrilor organismului decizional al GAL-ului, în funcție de vârstă, după cum urmează: (v) L619: numărul tinerilor din cadrul organismului decizional al GAL-ului Acest câmp se aplică persoanelor care se situează sub o anumită limită de vârstă definită de statele membre; (vi) L620: limita de vârstă definită de statul membru pentru variabila menționată la subpunctul (v).